钦定古今图书集成/明伦汇编/氏族典/第022卷 > 《廖用贤尚友录》 > 公衍
## 钦定古今图书集成/明伦汇编/氏族典/第022卷 > 《廖用贤尚友录》 > 公衍

按《左传》昭公二十九年：公赐公衍羔裘，使献龙辅于
齐侯。遂入羔裘。齐侯喜，与之阳谷。公衍，公为之生也，
其母偕出，公衍先生，公为之母曰：“相与偕出，请相与
偕告。”三日，公为生。其母先以告，公为为兄。公私喜于
阳谷而思于鲁，曰：“务人为此祸也。且后生而为兄，其
诬也久矣。”乃黜之，而以公衍为大子。〈按公衍公为鲁昭公之子姓姬

非姓公也。《通志》谓公氏以爵为氏，乃公衍、公为之后，故列传以此二人为首。